Spoštovani starši,

za nami je teden privajanja na drugačen način dela kot smo ga bili vajeni, zato sem za pouk TJA priporočila nekaj linkov do znanih pesmic. Tudi v bodoče naj imajo prednost pri učenju slovenščina, matematika in okolje. Moje splošno navodilo je, da otroci kadarkoli v tednu poslušajo pesmico ali rešujejo interaktivne naloge, če to želijo. Predelane snovi je že veliko, zato bomo počasi ponavljali in utrjevali. Vesela pa bom, če se boste igrali preproste namizne, družabne ali športne igre z njimi v angleščini, kolikor vam bo čas dopuščal. Povabite tudi brate in sestre.

Nekaj primerov iger:

* človek ne jezi se ( Don't get mad!), kjer vadijo preštevanje, pa še barve figuric.
* oponašanje živali v pantomimi ( What am I?)
* domino
* sestavljanje kock ( Lego Blocks), zgradite šolo, hišo, hlev
* spomin ( Memory games), lahko oblikujete skupaj z različnimi vsebinami
* vozila na daljinca ( Remote Control Vehicles), priredite dirko in navijajte: Start, go, stop
* Twister – vadijo barve ( blue, red..), dele telesa (hand, foot)
* tombole ( Bingo) z različnimi vsebinami
* ristanc (Jumping) z barvami/številkami
* in še kaj...

Prijazen pozdrav in ostanite zdravi,

Marija Katarinčič